ÜLDKOOSOLEKU PROTOKOLL

Tallinnas Taltech Mektorys 21. oktoober 2021

Algus 15.45, lõpp 17

Juhatas juhatuse esimees Kristo Reinhold

Protokollis tegevjuht Märt Viileberg

Osalesid: 38 liiget (lisatud registreerimise leht koos volitustega)

Päevakord:

1. Koosoleku avamine, koosoleku juhataja ja protokollija valimine
2. Päevakorra kinnitamine
3. EETELi TOP 2021 võitjate autasustamine
4. Uue liikme tunnistuse üleandmine
5. Juubilari õnnitlemine
6. EETELi tegevusest 2021, eesmärkide ja eelarve kava 2022 esitamine ja kinnitamine
7. Koosoleku lõpetamine

**Koosoleku käik:**

**1. Koosoleku avamine ja rakendamine**

Ettepanek valida koosoleku juhatajaks Kristo Reinhold ja protokollijaks Märt Viileberg. Ettepanek

võeti vastu ühehäälselt.

**2. Päevakorra kinnitamine**

Koosoleku juhataja Kristo Reinhold tutvustas päevakorda. Päevakord kinnitati ühehäälselt.

**3. EETELi TOP 2021 võitjate autasustamine:**

1. koht ELEVÄLI AS, 2. koht ELREK-MONT OÜ, 3. koht KLINKMANN EESTI AS,

EETELi TOP 2021 esikümnesse mahtusid veel Kagu Elekter OÜ, Ensto Ensek AS, HE Elektrotehnika AS, Merko Infra AS, Pluvo Eesti OÜ, Leonhard Weiss OÜ ja Elektritsentrum AS.

EETELI TOPP 2021 50 parimat tabel avaldatakse Elektrialas nr 7 ja EETELi kodulehel.

**4. Uue liikme tunnistuse üleandmine**

Anti üle liikme tunnistus Solarflow OÜ juhatuse liikmele.

**5. Juubilari õnnitlemine**

Üldkoosolekul osalejad õnnitlesid sel päeval oma 70. juubelit tähistavat EETELi teenetemärgi kavaler Jüri Mickfeldti.

**6. EETELi tegevusest 2020, eesmärkide ja eelarve kava 2021 esitamine**

**Juhatuse esimees esitas ülevaate olulisematest EETELI tegevustest 2021. aastal:**

* Elektriinseneride kutsekompetentsi tõendamise kaasajastamine koostöös Eesti Elektroenergeetika Seltsiga. Esitatud SeOS rakendusmääruse nr 88 ühine muudatusettepanek MKM-le nõuda projekteerijate ja auditeerijate kutsepädevuse tõendamisel vähemalt 4-aastast kõrgharidust ja 2-aastast erialast töökogemust sarnaselt elektriinseneri tase 6 kutsestandardiga.
* Elektrihariduse väärtustamine ja populariseerimine ning õppekavade kooskõlastamine elektriinseneride ja elektrike kutsestandardite nõuetega. Lisaks eelnevale nõudele on heameel, et sisetööde elektriku kutse on antud üle 200, jaotusvõrgu elektriku kutse üle 100 ja automaatiku kutse ligemale 70 inimesele.
* Jaotusvõrgu elektrike osakutsete ja põhivõrgu elektrike kutsestandardite koostamine. Algamas on nende kutsestandardite väljatöötamine ja jaotusvõrgu elektriku kutsestandardi kaasajastamine.
* Elektritööde ja -toodete kvaliteedi tagamine koostöös Tarbijakaitse ja tehnilise järelevalve ameti ja Kindlustusseltside Liiduga. Koroonaviiruse tõttu on koostöös kindlustajatega peatunud ja vaja esimesel võimalusel uuesti käivitada.
* Ausa konkurentsi edendamine koostöös Eesti Maksu- ja tolliametiga. Kevadkonverentsil tutvustas EMTA seadusemuudatust, millega peagi jõustub töötajate elektroonilise registreerimise kord ehitusobjektidel, et vähendada ebaseaduslikku töötamist ja palga maksmist.
* ETIM süsteemi rakendamine ja arendamine, mis on elektrimaterjalide universaalne kirjeldus ja kaasaegne elektrotehniline eesti keelne terminoloogia. ETIM 7 versioon on eesti keelde tõlgitud ja ETIM grupi liikmetel kasutusel, sõlmitud EETEL ja Leedu sõsarliidu NETA vahel koostööleping ETIM Baltic käivitamiseks kulude vähendamise eesmärgil.
* Projekteerimise standardi EVS 932:2017 „Ehitusprojekt“ kaasajastamine. Projekteerijate toimkond koostöös sisetööde toimkonnaga on välja töötamas standardi elektriosa olulisi muudatusettepanekuid peagi esitamiseks standardi muutmisega tegelevale töörühmale.
* EETEL juhatus koostöös välisvõrgu toimkonnaga peab regulaarseid läbirääkimisi Enefit Connect juhatusega ebakohtade kõrvaldamiseks Elektrilevi võrgus töötamisel.

**Seejärel tutvustas tegevjuht, juhatuse aseesimees Märt Viileberg EETELi tegevuskava 2022.**

**Eespool kirjeldatud tegevused jätkuvad ja neile lisanduvad uued:**

* ETIM süsteemi rakendamine ja arendamine, sh ETIM Baltic tegevuse käivitamine ja juhtimine.
* EETEL visiooni uuendamine, et tagada liidu kuvandi tugevdamist liikmeskonnas ja ühiskonnas laiemalt.

**Edasi tutvustati ta liidu eelarve 2022. aasta kava:**

|  |  |  |  |
| --- | --- | --- | --- |
| **EETELI EELARVEREAD** | **2021** | **2021** | **2022** |
| **Koond** | **Eelarve täitmine** | **Eelarve**  | **Eelarve kava** |
| **Tulud kokku** | **171 865** | **164 000** | **178 000** |
| **EETEL liikmemaks kokku** | **67 212** | **66 000** | **66 000** |
| **KAO käive** | **50 114** | **40 000** | **50 000** |
| **Sihtotstarbelised laekumised kokku** | **54 539** | **58 000** | **62 000** |
| **Vabaaja üritused** | **1 900** | **5 000** | **5 000** |
| **Liikmete ja oimkondade tegevus, sh ETIM Baltic** | **10 270** | **10 000** | **12 000** |
| **Reklaami müük** | **8 800** | **10 000** | **10 000** |
| **RITA toetus EETELi arendusnõinikule** | **33 569** | **33 000** | **35 000** |
| **Kulud kokku** | **-158 539** | **-160 584** | **-164 848** |
| **Ruumide, kontori, raamatupidamiskulud** | **-15 589** | **-17 500** | **-17 500** |
| **Tööjõukulu** | **-113 674** | **-105 834** | **-110 848** |
| **Töötasud** | **-82 690** | **-79 000** | **-83 000** |
| **Tööjõumaksud** | **-27 820** | **-26 834** | **-27 848** |
| **Lähetuskulud** | **-3 164** | **-4 750** | **-3 000** |
| Autokompensatsioon, transport | -2 164 | -2400 | -2000 |
| **Muud liikmeskonna kulud**  | **-16 626** | **-18 500** | **-15 000** |
| **Meened- JV ja TOP** | **-1 991** | **-1 000** | **-2 000** |
| **Muud kulud** | **-876** | -2 500 | -1 000 |
| **Liikmete ja toimkondade kulu, sh kevad- ja sügispäevad** | **-11 796** | **-10 000** | **-10 000** |
| **Vabaaja üritused** | **-1 963** | **-5000** | **-2000** |
| **Arendusega seotud kulud** | **-11 013** | **-7 000** | **-12 000** |
| **Kutseandmisega seotud kulud** | **-1 637** | **-2 000** | **-2 000** |
| **Tegevuskasum** | **13 326** | **3 416** | **13 152** |
| **Amortisatsioon** | **-1 224** | **-500** | **-500** |
| **Ärikasum** | **12 102** | **2 916** | **12 652** |
| **Äritulud** | **0** | **0** | **2** |
| **Ärikulud kokku** | **-10 490** | **-1 220** | **-11 000** |
| **Finantstulud** | **0** | **0** | **0** |
| **Finantskulud kokku** | **-113** | **-200** | **-150** |
| **TEGEVUSTULEM** | **1 499** | **1 496** | **1 504** |

**Üldkoosolek otsustas üksmeelselt kinnitada EETELi 2022. aasta tegevuskava ja eelarve mahuks 178 tuhat eurot tulemiga 1,5 tuhat eurot.**

**5. Koosoleku lõpetamine**

Märkused koosoleku läbiviimise kohta puudusid. KH Energia-Konsult esindaja Viktor Kassihin küsis, kui suur on eelnevate aastate tegevustulemitest kogunenud reserv? Tegevjuht vastas, et see on suurusjärgus sada tuhat eurot, mis täpsustub majandusaasta aruandes.

Koosoleku juhataja tänas liikmeid üldkoosolekul osalemise eest aja kuulutas koosoleku lõppenuks.

Kristo Reinhold Märt Viileberg

Koosoleku juhataja protokollija